2003. április 28. – ülés

62/2003.(IV. 28.) Ök. sz. határozat:
Dunaharaszti Önkormányzat Képviselő-testülete úgy dönt, hogy a  32/2003.(III.31.) Ök. sz. határozatát a következők szerint módosítja: a DHRV Dunaharaszti Regionális Városüzemeltetési Kft. 51.000.000.-Ft-os törzstőkéjéből Dunaharaszti Önkormányzat 26.010.000.-Ft-os törzsbetét részének 21.000.000.-Ft-os, nem pénzbeli hozzájárulás részét a Dunaharaszti 4253 hrszú, természetben Dunaharaszti, Fő út 46-48. sz. alatt található, forgalomképes ingatlan képezi.
Felelős:		Dr. Szalay László 
Határidő: 	azonnal

63/2003. (IV. 28) Ök.sz. határozat:
Dunaharaszti Önkormányzat Képviselő-testülete úgy dönt, hogy korábban a Haraszti Vízmű Kht. és a DKI Kft. részére, a feladat ellátáshoz szükséges közművagyon használatára vonatkozó döntéseit visszavonja.
Az Önkormányzat az ivóvíz-, csapadékvíz-, szennyvízhálózat, szennyvíztisztító telep mint közművagyonok használatát az Önkormányzat többségi tulajdonában lévő Dunaharaszti Regionális Városüzemeltetési Kft-nek üzemeletetésre átadja.
A Dunaharaszti Regionális városüzemeltetési Kft. az átvett közművagyon üzemeltetéséért, használatáért külön szerződésben meghatározandó használati/bérleti díjat fizet.
A folyamatos működés érdekében a visszavonásnak és az átadásnak egyidőben kell megtörténnie.
A Képviselő-testület felhatalmazza a Polgármestert arra, hogy a határozat végrehajtására vonatkozó szerződéseket, szerződésmódosításokat kösse meg, és a soron következő ülésen a Képviselő-testületet részletesen tájékoztassa.
E határozat elfogadásával egyidejűleg a 143/1996,( IX. 24) Ök. sz, a 191/1997.(XII. 15) Ök. sz, a 78/2000.(V.29) Ök. sz. és a 116/2000.(VII.24) Ök. sz. határozatait hatályon kívül helyezi.
Felelős: 		Dr. Szalay László polgármester
Határidő: 	azonnal

64/2003. (IV. 28) Ök.sz. határozat:
Dunaharaszti Önkormányzat Képviselő-testülete úgy dönt, hogy a 77/2000.(V.29) Ök. számú határozatát hatályon kívül helyezi.
Felelős: 		Dr. Szalay László polgármester
Határidő: 	azonnal

65/2003.(IV. 28) Ök. sz. határozat:
Dunaharaszti Önkormányzat Képviselő-testülete úgy dönt, hogy az Önkormányzat 2003. évi költségvetéséről szóló 1/2003. (II. 25.) Ök. számú rendeletben a következő átcsoportosításokat engedélyezi:
1)	8. sz. mell./XIII./3 tétel Szőlőhegy utca vízelvezetés:		- 3.511 eFt
2)	8. sz. mell./VIII./27.tétel Útépítési pótmunka-keret:		- 199 eFt
3)	8. sz. mell./XIII./20. tétel Munkácsy utca vízelvezetés:		+ 3.710 eFt
A Képviselő-testület elrendeli ezen módosítások átvezetését a költségvetési rendelet előirányzatain.
Felelős: 		Dr. Szalay László polgármester
Határidő: 	azonnal

66/2003.(IV. 28) Ök. sz. határozat:
Dunaharaszti Önkormányzat Képviselő-testülete hozzájárulását adja ahhoz, hogy az Önkormányzat 2003. évi költségvetéséről szóló 1/2003.(II.25) Ök. sz. rendelet 8. sz. mell. VIII/27 tétel útépítési pótmunka-keret 5.000 eFt-os előirányzatának 1.000 eFt összeg alatti operatív felhasználásáról a polgármester utólagos – a beruházás befejezését követő Képviselő-testületi ülésen történő – beszámolási kötelezettséggel döntsön. A Képviselő-testület elrendeli a módosítás átvezetését a költségvetési rendelet előírásaiban.
Felelős: 		Dr. Szalay László polgármester
Határidő: 	azonnal

67/2003.(IV. 28) Ök. sz. határozat:
Dunaharaszti Önkormányzat Képviselő-testülete úgy dönt, hogy a Dunaharaszti 0142/2, 0142/3, 0142/4, 0142/5, 0142/6, 0142/7, 0142/8, 0142/9, 0142/10 hrsz-ú területeket lakótelkek és közterületek kialakítása céljára a város Helyi Építési Szabályzatával összhangban belterületbe csatolja.
Felelős: 		Dr. Szalay László polgármester
Határidő: 	azonnal

68/2003.(IV. 28) Ök.sz. határozat:
Dunaharaszti Önkormányzat Képviselő-testülete úgy dönt,  hogy a Református Egyházközösség Ifjúsági Egyesülete részére a szervezetek támogatási keretéből 80.000 forint támogatást nyújt, ezzel egyidejűleg felkerül a támogatottak listájára.
Felelős: 		Dr. Szalay László polgármester
Határidő: 	azonnal
			
69/2003.(IV.28) Ök.sz. határozat:
Dunaharaszti Önkormányzat Képviselő-testülete úgy dönt, hogy a 2 MFt úszás- és táborozási támogatási keretet az általános iskolások részére az alábbiak szerint osztja fel, úgy, hogy az intézményen belül az igazgatók jogosultak a tanulók vagy csoportok szerinti differenciálásra:
Hunyadi János Általános Iskola			750.000 Ft
II. Rákóczi Ferenc Általános Iskola		610.000 Ft
Kőrösi Csoma Sándor Általános Iskola		640.000 Ft
Felelős: 		Dr. Szalay László polgármester
Határidő: 	2003 végéig folyamatos

70/2003.(IV. 28) Ök. sz. határozat:
Dunaharaszti Önkormányzat Képviselő-testülete úgy dönt, hogy a Szervezetek támogatása 5.000.000,- Ft keret terhére az ezen előterjesztés 1. számú melléklete szerint támogatja a Dunaharasztin működő szervezeteket, melyet évente két részletben, előzetes elszámolás alapján lehet kifizetni.
A Képviselő-testület a fennmaradó 416.000,- Ft-ot az év közben jelentkező igények támogatására tartalékolja, melynek felosztásáról az Ifjúsági, Sport- és Művelődési Bizottság saját hatáskörében dönt.
A Képviselő-testület úgy dönt, hogy a József Attila Művelődési Házban rendszeresen működő
- Dunaharaszti Barátság Klub,
- Dunaharaszti Gazdakör,
- Őszirózsa Nyugdíjas Klub,
- Dunaharaszti Modellező Klub és
- Dunaharaszti Nyugdíjas Egyesület
önköltségi alapú bérleti díját a 2.000.000,- Ft keret terhére átvállalja.
Felelős: 		Dr. Szalay László polgármester
Határidő: 	2003 végéig folyamatos

71/2003. (IV. 28.) Ök. sz. határozat:
Dunaharaszti Önkormányzat Képviselő-testülete úgy dönt, hogy a 2003. évi költségvetésről szóló 1/2003. (II. 25.) Ök. sz. rendelet 8. sz. melléklet VIII/22 sz. tételét halasztott kiadásba helyezi, a fennmaradó bruttó 4.000.000,- Ft-os keretösszeget a 8. sz. melléklet VIII/5 sz. Városháza parkolóépítéséhez átcsoportosítja, így az Önkormányzat udvarának díszburkolata a rendelkezésre álló összegből kiépíthető. Egyúttal a Képviselő-testület kötelezettséget vállal arra, hogy a következő évi költségvetésben az eredeti célnak megfelelő költségeket - mint célelőirányzat – szerepelteti.
Felelős: 		Dr. Szalay László polgármester
Határidő: 	azonnal

72/2003. (IV. 28) Ök.sz. határozat:
Dunaharaszti Önkormányzat Képviselő-testülete az Önkormányzat és a Pest Megyei Rendőr-főkapitányság között kötendő, a határozat kiegészítő mellékletét képező Együttműködési Megállapodást jóváhagyja.
Felelős: 		Dr. Szalay László polgármester
Határidő: 	azonnal

73/2003. (IV. 28) Ök. sz. határozat:
Dunaharaszti Önkormányzat Képviselő-testülete úgy dönt, hogy a tulajdonát képező Dunaharaszti 571/7 (8475 m2), 571/8 (8474 m2), 571/9 (8474 m2), 571/10 (8475 m2) hrsz-ú, összesen 33898 m2 nagyságú, természetben Dunaharaszti, Baktay Ervin utcában található, beépítetlen terület megjelölésű ingatlanokat 221.000.000 Ft, azaz kettőszázhuszonegy millió forint vételáron a WAP Holding Szolgáltató és Kereskedelmi Kft. részére értékesíti.
Az Önkormányzat a vételár teljes összegének kifizetését követően járul hozzá az ingatlan-nyilvántartási bejegyzéshez, és egyúttal hozzájárul ahhoz, hogy a területen városias jellegű, több önálló, 12-16 lakásos társasház épüljön.
Felelős: 		Dr. Szalay László polgármester
Határidő:	a szerződéskötés határideje 2003. május 15.

74/2003. (IV. 28) Ök. sz. határozat:
Dunaharaszti Önkormányzat Képviselő-testülete úgy dönt, hogy a 17/2003. (II.24) Ök. sz. határozatát módosítja. Dunaharaszti 571/7 (8475 m2), 571/8 (8474 m2), 571/9 (8474 m2), 571/10 (8475 m2) hrsz-ú ingatlanok értékesítéséből befolyó összeget az Önkormányzat új óvoda építésén kívül az esetleg fennmaradó összeget más oktatási-nevelési intézmények felújítására és ezzel kapcsolatos terveztetésére köteles fordítani.
Felelős: 		Dr. Szalay László polgármester
Határidő: 	folyamatos

75/2003. (IV. 28) Ök. sz. határozat:
Dunaharaszti Önkormányzat Képviselő-testülete úgy dönt, hogy a Dunaharaszti Város készülő településszerkezeti tervében az 571/7 , 571/8 , 571/9 , 571/10 hrsz-ú ingatlanokat KL-II-SZ-2/30 % - 9,50 – 14,50  övezeti besorolású területként szerepelteti.
Felelős: 		Dr. Szalay László polgármester
Határidő: 	2003. május 31.

76/2003.(IV. 28.) Ök. sz. határozat:
Dunaharaszti Önkormányzat Képviselő-testülete úgy dönt, hogy a tulajdonát képező, Dh. 6735 hrsz-ú, 640 m² nagyságú, beépítetlen terület megnevezésű, természetben Dh. Nyárfa utcában található építési telekingatlant, Károly Ferenc és Ispán Attila vevők részére – ½-½ arányban - 5.120.000 forint vételáron értékesíti. A vételár teljes összegének kifizetését követően az Önkormányzat az ingatlan-nyilvántartási bejegyzéshez hozzájárul.
Felelős :		Dr. Szalay László
Határidő: 	30 nap

77/2003. (IV. 28.) Ök. sz. határozat:
Dunaharaszti Önkormányzat Képviselő-testülete úgy dönt, hogy a tulajdonát képező, sport-szigeti, Dunaharaszti 6429-6431, 6445-6449 hrsz-ú ingatlanaira 2003. 05. 01 – 2003. 10. 31-ig határozott idejű bérleti szerződést köt a Jolie 2000 Kft-vel. A bérleti díjat 52.650,- Ft (ötvenkettőezer hatszázötven) + Áfa/hó összegben határozza meg, melyet előre, a tárgyhó 5. napjáig kell megfizetni.
Meghatalmazza a Polgármestert, hogy a bérleti szerződést megkösse.
Felelős: 		Dr. Szalay László polgármester
Határidő: 	30 nap

78/2003. (IV. 28.) Ök. sz. határozat:
Dunaharaszti Önkormányzat Képviselő-testülete úgy dönt, hogy a Hunyadi János Általános Iskola felújításának érdekében részt kíván venni a „Beruházás a 21. századi Iskolába” program keretében kiírt pályázaton.
A felújítási és bővítési tervek elkészítéséhez a 2003. évi költségvetésben 5.000.000 Ft keretösszeget biztosít. A tervezési költségek fedezetét a Képviselő-testület az általános tartalék forrásból biztosítja.
Felelős: 		Dr. Szalay László polgármester
Határidő: 	2003. szeptember 1.

79/2003. (IV. 28) Ök. sz. határozat:
Dunaharaszti Önkormányzat Képviselő-testülete úgy dönt, hogy a Városi Kincstár által előterjesztett 15,3 millió Ft összegű 2003. évi intézményi karbantartási keretfelhasználást, valamint a 7,7 millió Ft tartalékkeretet elfogadja, és az előirányzat felhasználását engedélyezi.
Felelős: 		Schuszter Antal, a Kincstár vezetője
Határidő: 	folyamatos

80/2003. (IV. 28.) Ök. sz. határozat:
Dunaharaszti Önkormányzat Képviselő-testülete úgy dönt, hogy a Városi Kincstár által előterjesztett 2003. évi eszközbeszerzéseket 20 millió forint kerettel - melyből 3,5 millió forint tartalékkeret - elfogadja, és az előirányzat felhasználását engedélyezi.
Felelős: 		Schuszter Antal, a Kincstár vezetője
Határidő: 	folyamatos

81/2003. (IV. 28.) Ök. sz. határozat:
Dunaharaszti Önkormányzat Képviselő-testülete úgy dönt, hogy Dunaharaszti város az Európai Unióhoz való csatlakozásakor hozományként polgárai szorgalmán kívül a következő értékeket viszi magával:
Laffer-kúria (Granárium)
Baktay Ervin – Indológus és orientalista
Las Torres Béla – olimpikon világbajnok
Baktay Kortárs Művészeti Galéria
Dr. Pósta Sándor – olimpiai bajnok
Kis-Duna természetvédelmi terület
Hősök tere
Földvári-kastély
Nepomuki Szent János szobor – műemlék
Gyertyaúsztatás - az újratelepítők hagyománya
Felelős: 		Makay László alpolgármester
Határidő:	azonnal

82/2003.(IV. 28.) Ök. sz. határozat:
Dunaharaszti Önkormányzat Képviselő-testülete elismeri Radnics Márknénak, a Területi Gondozási Központ vezetőjének kiváló munkáját, és dicséretben részesíti. Jelen határozatot csatolni kell Radnics Márkné személyi irataihoz.
	Felelős: 		Dr. Szalay László polgármester
	Határidő: 	azonnal

83/2003.(IV. 28.) Ök. sz. határozat:
	Dunaharaszti Önkormányzat Képviselő-testülete a Területi Gondozási Központ 2002. évi munkájáról szóló beszámolót elfogadta.